Cydymaith Ymchwil CASCADE
Ymchwil 
· Cynnal dadansoddiad data meintiol o ansawdd uchel drwy ddefnyddio data gweinyddol cysylltiedig yn y Ganolfan Ymchwil a Datblygu Gofal Cymdeithasol i Blant (CASCADE). Byddwch hefyd yn cyfrannu at berfformiad ymchwil cyffredinol yr Ysgol a'r Brifysgol drwy gynhyrchu canlyniadau y gellir eu mesur gan gynnwys gwneud ceisiadau am gyllid, cyhoeddi mewn cynadleddau a chyfnodolion academaidd cenedlaethol, yn ogystal â recriwtio a goruchwylio myfyrwyr ymchwil ôl-raddedig.
· Datblygu amcanion ymchwil a chynigion ar gyfer prosiectau ymchwil annibynnol neu ar y cyd, gan gynnwys ceisiadau am gyllid   
· Cael gafael ar setiau data gweinyddol o'r banc data SAIL a nodwyd ar gyfer y prosiect a'u rheoli
· Cynnal dadansoddiad eilaidd o setiau data prosiectau drwy ddefnyddio dulliau ystadegol priodol
· Ysgrifennu a chyfleu canfyddiadau ymchwil ar gyfer cynulleidfaoedd amrywiol: y tîm ymchwil a defnyddwyr academaidd eraill, grŵp cynghori, cymunedau defnyddwyr, gweithwyr proffesiynol gwaith cymdeithasol, cyfarwyddwyr gwasanaethau a llunwyr polisïau
· Paratoi ceisiadau moeseg ymchwil a llywodraethu ymchwil fel y bo'n briodol
· Adolygu a chyfuno llenyddiaeth ymchwil gyfredol yn y maes
· Cymryd rhan fel aelod o dîm ymchwil, mynd i gyfarfodydd ymchwil perthnasol a chyfrannu ynddynt, yn ogystal â chymryd rhan yng ngweithgareddau ymchwil ehangach yr Ysgol. 
· Datblygu a chreu rhwydweithiau yn fewnol yn y Brifysgol a’r tu allan iddi, dylanwadu ar benderfyniadau, archwilio gofynion ymchwil y dyfodol, a rhannu syniadau ymchwil er budd prosiectau ymchwil
· Mynd i gynadleddau/seminarau lleol a chenedlaethol a/neu roi cyflwyniadau ynddynt yn ôl y gofyn 
· Cyflawni tasgau gweinyddol sy'n gysylltiedig â'r prosiect ymchwil, gan gynnwys cynllunio a threfnu'r prosiect a rhoi’r gweithdrefnau sydd eu hangen ar waith i sicrhau bod adroddiadau cywir yn cael eu cyflwyno’n brydlon
Arall

· Ymgysylltu’n effeithiol â chyrff sector cyhoeddus a’r trydydd sector, sefydliadau proffesiynol, sefydliadau academaidd eraill, ac ati, yn rhanbarthol ac yn genedlaethol, i godi ymwybyddiaeth o broffil yr Ysgol, meithrin partneriaethau strategol gwerthfawr, a chwilio am gyfleoedd i gydweithio ar draws amrywiaeth o weithgareddau. Bydd disgwyl i'r gweithgareddau hyn gyfrannu at waith yr ysgol a gwella ei phroffil rhanbarthol a chenedlaethol.
· Datblygu’n bersonol ac yn broffesiynol mewn modd priodol a fydd yn gwella perfformiad.
· Cymryd rhan yng ngweinyddiaeth yr Ysgol a gweithgareddau i hyrwyddo'r ysgol a'i gwaith ledled y Brifysgol a thu hwnt
· Cyflawni unrhyw ddyletswyddau eraill nad ydynt wedi’u nodi uchod ond sy’n cyd-fynd â gofynion y swydd.

Manyleb yr Unigolyn 
Meini Prawf Hanfodol 
1. Gradd ôl-raddedig ar lefel PhD mewn maes cysylltiedig neu gyfatebol, neu brofiad perthnasol o ddadansoddi data mesurol 
2. Arbenigedd a phortffolio diamheuol o waith ymchwil a/neu brofiad perthnasol o ddadansoddi data ansoddol yn y gwyddorau mathemategol
3. Dealltwriaeth o statws cyfredol ymchwil mewn perthynas ag anghydraddoldebau a phenderfynyddion cymdeithasol a/neu wasanaethau cymdeithasol plant
4. Hanes o gyhoeddi erthyglau mewn cyfnodolion cenedlaethol neu ryngwladol a/neu lwyfannau ymchwil eraill
5. Y gallu diamheuol i drin setiau data cymhleth ar raddfa fawr drwy ddefnyddio meddalwedd briodol
6. Y gallu diamheuol i gynnal dadansoddiad ystadegol uwch drwy ddefnyddio dulliau meintiol priodol
7. Gwybodaeth a dealltwriaeth am gyllid ymchwil cystadleuol er mwyn gallu datblygu ceisiadau i gyrff cyllido 
8. Y gallu diamheuol i gyfathrebu’n effeithiol ac yn ddarbwyllol, gan gynnwys sgiliau ysgrifennu academaidd cryf
9. Gallu diamheuol i fod yn greadigol ac yn arloesol a gweithio’n rhan o dîm yn y gwaith
10. Gallu diamheuol i weithio heb oruchwyliaeth agos

Meini Prawf Dymunol 
· Profiad o ddefnyddio meddalwedd STATA a/neu R
· Gwybodaeth am ymchwil ar wasanaethau cymdeithasol plant
· Profiad o ddefnyddio data gweinyddol


